Zainal Abidin Zin

Biografi

Datuk Zainal Abidin Zin dilahirkan pada 7 Mac 1940 (79 tahun) di Kampung Matang Pasir, Gunung Semanggol, Bagan Serai, Perak . Bapanya Zin bin Mat seorang pesawah padi dan penoreh getah. Bapanya berasal dari Permatang Menahri, Seberang Perai Utara di Pulau Pinang. Ibunya  Chik binti Mat berasal dari Permatang Tok Bidan Pekan Darat, juga dari Seberang Perai Utara.  Beliau mempunyai tujuh orang adik-beradik . 
Beliau berkahwin dengan Cikgu Asima Abdul Latif pada 1968 dan mendapat 3 orang anak, 2 perempuan dan 1 lelaki.

Pendidikan

Beliau mendapat latihan perguruan di Pusat Latihan Perguruan Muar (1961-1963). Selepas itu dihantar mengajar di Sekolah Kebangsaan Gunung Semanggol . Tahun 1964 beliau belajar semula dan mengambil peperiksaan tingkatan lima dan lulus.  Tahun 1968, beliau mengambil peperiksaan STP dan mendapat 2 prinsipal, 2 subsid. Tahun 1974 sambung belajar di USM jurusan Sejarah dan Politik. 
Tahun 1974, beliau menjadi guru semula di Sekolah Menengah Muzaffar Shah di Simpang empat, Gunung Semanggol.

Politik UMNO

Beliau merupakan ahli politik UMNO di Gunung Semanggol , Perak sejak 1967 lagi. Tahun 1974 , beliau dipilih menjadi calon BN di DUN Semanggol dan seterusnya dilantik sebagai Exco Pertanian Negeri Perak. 
Tahun 1980, beliau menjadi Ketua UMNO Bahagian Bagai Serai dan terpilih sebagai Exco Pergerakan Pemuda UMNO . Pada tahun 1982 , 1984 dan 1987 menang tanpa bertanding sebagai Ketua UMNO Bahagian Bagan Serai. Tahun 1987 beliau telah dipilih untuk menduduki kerusi MT buat kali pertama setelah mendapat 717 undi. 
Pada 1989, beliau melompat menyertai Parti Semangat 46 bersama Tengku Razaleigh Hamzah, Dato Seri Rais Yatim , Datuk Radzi Sheikh Ahmad , Datuk Suhaimi Kamaruddin , Datuk Abdul Manan bin Othman , Datuk Ibrahim Ali , Datin Paduka Rahmah Othman dan Marina Yusof dan lain-lain menentang kepimpinan Perdana Menteri Malaysia / Presiden UMNO , Datuk Seri Dr Mahathir Mohamad. Apabila Semangat 46 dibubarkan pada 1996 , beliau juga kembali ke pangkuan UMNO dan diterima ahli tanpa rasa curiga.  Beliau  dilantik sebagai Ketua Penerangan dan Naib Presiden parti itu pada tahun 1992. Apabila S46 dibubarkan pada tahun 1996, beliau secara automatik menjadi ahli UMNO.
Kembalinya beliau ke dalam UMNO, beliau diberi tugas sebagai Pengarah, Pidato Perdana Jawatankuasa Menangani Fitnah MT UMNO pada tahun 1999. Namun cubaan beliau untuk kembali ke dalam barisan MT pada tahun 2000 gagal apabila menduduki tempat ke-34 dengan 725 undi.  Pada tahun 2004, sekali lagi beliau mencuba nasib bertanding MKT UMNO, tetapi tewas juga. April 2001 beliau kembali menang tanpa bertanding sebagai Ketua UMNO Bahagian Bagan Serai. Zainal Abidin mendapat 64 pencalonan berada di kedudukan ke-28 dari segi senarai pencalonan calon yang akan bertanding jawatan MT September 2004.

Dalam politik UMNO , beliau pernah bertanding dalam Majlis Kerja Tertinggi UMNO pada 1984 buat pertama kali tetapi tidak terpilih dalam senarai 25 orang MKT. Beliau hanya mendapat 499 undi sahaja

Jawatan kabinet

Jawatan beliau yang pertama di Kabinet ialah sebagai Setiausaha Parlimen, Kementerian Kemajuan Tanah dan Wilayah pada tahun 1982. Pada tahun 1984 dilantik sebagai Timbalan Menteri Kerja Raya dan seterusnya Timbalan Menteri Tenaga, Telekom dan Pos (1986). Tahun 1987 beliau digugurkan dari jawatan Kabinet tetapi kekal sebagai ahli parlimen Bagan Serai . Tahun 1988 kembali menyertai UMNO. 
Pada tahun 1999 sebagai Timbalan Menteri Dalam Negeri. Pada 27 Mac 2004 beliau dilantik sebagai Timbalan Menteri Pertahanan.

Pilihan raya

Dalam Pilihan Raya Umum Malaysia 1999 , beliau menang di kawasan parlimen Bagan Serai dengan majoriti 1,584 Undi.
Dalam Pilihan raya 2004, Zainal Abidin Zin (BN/UMNO) menang dengan 19,827 undi. Calon PAS Ahmad Awang hanya mendapat 14,213 undi.  Majoriti pengundi 5614 orang.
Dalam Pilihan raya 2008,beliau ditewaskan oleh seorang pensyarah maktab perguruan, Mohsin Fadzli Samsuri (PKR) di parlimen P058 Bagan Serai dengan  majoriti sebanyak 3,413 undi. Mohsin memperolehi 18,943 undi berbanding Zainal Abidin memperolehi hanya 15,530 undi.